พระราชบัญญัติพระราชบัญญัติยกเลิกประกาศของคณะปฏิวัติคำสั่งของคณะปฏิรูปการปกครองแผ่นดินและกฎหมายที่เกี่ยวข้องที่ให้ศาลพลเรือนเป็นศาลทหารในเวลาไม่ปกติและที่ให้ศาลทหารพิจารณาคดีซึ่งเกี่ยวกับความผิดอันเป็นคอมมิวนิสต์พ.ศ. ๒๕๓๙ ภูมิพลอดุลยเดช ป.ร.ให้ไว้ ณ วันที่ ๗ กรกฎาคมพ.ศ. ๒๕๓๙เป็นปีที่ ๕๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรยกเลิกกฎหมายที่ให้ศาลพลเรือนทำหน้าที่เป็นศาลทหารในเวลาไม่ปกติและที่ให้ศาลทหารพิจารณาคดีซึ่งเกี่ยวกับความผิดอันเป็นคอมมิวนิสต์จึงทรงพระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา๑ พระราชบัญญัตินี้เรียกว่า พระราชบัญญัติยกเลิกประกาศของคณะปฏิวัติคำสั่งของคณะปฏิรูปการปกครองแผ่นดิน และกฎหมายที่เกี่ยวข้อง ที่ให้ศาลพลเรือนเป็นศาลทหารในเวลาไม่ปกติและที่ให้ศาลทหารพิจารณาคดีซึ่งเกี่ยวกับความผิดอันเป็นคอมมิวนิสต์ พ.ศ. ๒๕๓๙มาตรา ๒[๑]พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้ยกเลิก(๑)ประกาศของคณะปฏิวัติ ฉบับที่ ๑๒ ลงวันที่ ๒๒ ตุลาคม พ.ศ. ๒๕๐๑(๒)ประกาศของคณะปฏิวัติ ฉบับที่ ๑๕ ลงวันที่ ๒๗ ตุลาคม พ.ศ. ๒๕๐๑(๓)ประกาศของคณะปฏิวัติ ฉบับที่ ๒ ลงวันที่ ๑๗ พฤศจิกายน พ.ศ. ๒๕๑๔(๔)ประกาศของคณะปฏิวัติ ฉบับที่ ๑๒ ลงวันที่ ๒๒ พฤศจิกายน พ.ศ. ๒๕๑๔(๕)ประกาศของคณะปฏิวัติ ฉบับที่ ๓๖ ลงวันที่ ๙ มกราคม พ.ศ. ๒๕๑๕(๖)ประกาศของคณะปฏิวัติ ฉบับที่ ๓๐๑ ลงวันที่ ๑๓ ธันวาคม พ.ศ. ๒๕๑๕(๗)พระราชบัญญัติแก้ไขเพิ่มเติมประกาศของคณะปฏิวัติ ฉบับที่ ๒ ลงวันที่ ๑๗ พฤศจิกายนพ.ศ. ๒๕๑๔ พ.ศ. ๒๕๑๗(๘)คำสั่งของคณะปฏิรูปการปกครองแผ่นดิน ฉบับที่ ๑ ลงวันที่ ๖ ตุลาคม พ.ศ. ๒๕๑๙(๙)คำสั่งของคณะปฏิรูปการปกครองแผ่นดิน ฉบับที่ ๘ ลงวันที่ ๖ ตุลาคม พ.ศ. ๒๕๑๙(๑๐)คำสั่งของคณะปฏิรูปการปกครองแผ่นดิน ฉบับที่ ๑๓ ลงวันที่ ๗ ตุลาคม พ.ศ. ๒๕๑๙(๑๑)คำสั่งของคณะปฏิรูปการปกครองแผ่นดิน ฉบับที่ ๑๔ ลงวันที่ ๗ ตุลาคม พ.ศ. ๒๕๑๙(๑๒)คำสั่งของคณะปฏิรูปการปกครองแผ่นดิน ฉบับที่ ๒๔ ลงวันที่ ๑๗ ตุลาคม พ.ศ. ๒๕๑๙(๑๓)คำสั่งของคณะปฏิรูปการปกครองแผ่นดิน ฉบับที่ ๒๙ ลงวันที่ ๑๙ ตุลาคม พ.ศ. ๒๕๑๙(๑๔)คำสั่งของคณะปฏิรูปการปกครองแผ่นดิน ฉบับที่ ๓๐ ลงวันที่ ๑๙ ตุลาคม พ.ศ. ๒๕๑๙(๑๕)คำสั่งของคณะปฏิรูปการปกครองแผ่นดิน ฉบับที่ ๓๙ ลงวันที่ ๒๑ ตุลาคม พ.ศ. ๒๕๑๙(๑๖)พระราชบัญญัติแก้ไขเพิ่มเติมคำสั่งของคณะปฏิรูปการปกครองแผ่นดิน ฉบับที่ ๑ลงวันที่ ๖ ตุลาคม พ.ศ. ๒๕๑๙ พ.ศ. ๒๕๒๓(๑๗)มาตรา ๔ แห่งพระราชบัญญัติธรรมนูญศาลทหาร (ฉบับที่ ๖) พ.ศ. ๒๕๒๖มาตรา๔ บรรดาคดีที่ศาลพลเรือนซึ่งทำหน้าที่เป็นศาลทหารในเวลาไม่ปกติได้ประทับฟ้องไว้ก่อนวันที่พระราชบัญญัตินี้ใช้บังคับและยังค้างพิจารณาอยู่ในวันที่พระราชบัญญัตินี้ใช้บังคับให้ดำเนินการต่อไปนี้(๑)ให้ศาลนั้นมีอำนาจพิจารณาพิพากษาคดีนั้นต่อไปตามประมวลกฎหมายวิธีพิจารณาความอาญา(๒)ให้อัยการทหารในคดีนั้นทำหน้าที่เป็นพนักงานอัยการต่อไปตามประมวลกฎหมายวิธีพิจารณาความอาญา(๓)ในคดีที่จำเลยมีทนายความซึ่งเป็นทนายความตามกฎหมายว่าด้วยทนายความแก้ต่างคดีให้ให้ทนายความนั้นแก้ต่างคดีให้จำเลยได้ต่อไป(๔)กระบวนพิจาณาที่ได้กระทำไปแล้วให้ถือเป็นกระบวนพิจาณาตามประมวลกฎหมายวิธีพิจารณาความอาญามาตรา๕บรรดาการกระทำความผิดที่อยู่ในอำนาจของศาลพลเรือนซึ่งทำหน้าที่เป็นศาลทหารในเวลาไม่ปกติและบรรดาการกระทำความผิดอันเป็นคอมมิวนิสต์ที่อยู่ในอำนาจของศาลทหารที่เกิดขึ้นและยังมิได้ฟ้องก่อนวันที่พระราชบัญญัตินี้ใช้บังคับให้ดำเนินการต่อไปตามประมวลกฎหมายวิธีพิจารณาความอาญามาตรา๖ ให้นายกรัฐมนตรีรัฐมนตรีว่าการกระทรวงกลาโหมและรัฐมนตรีว่าการกระทรวงยุติธรรมรักษาการตามพระราชบัญญัตินี้ผู้รับสนองพระบรมราชโองการบรรหาร ศิลปอาชานายกรัฐมนตรีหมายเหตุ :-เหตุผลในการประกาศใช้พระราชบัญญัติฉบับนี้ คือเนื่องจากการให้ศาลพลเรือนทำหน้าที่เป็นศาลทหารในเวลาไม่ปกติและการให้ศาลทหารพิจารณาคดีซึ่งเกี่ยวกับความผิดอันเป็นคอมมิวนิสต์ตามประกาศของคณะปฏิวัติและคำสั่งของคณะปฏิรูปการปกครองแผ่นดินเป็นวิธีปฏิบัติในระหว่างที่ประเทศตกอยู่ในภาวะฉุกเฉินอันเนื่องจากมีการปฏิวัติหรือรัฐประหารบัดนี้ สมควรยกเลิกประกาศของคณะปฏิวัติคำสั่งของคณะปฏิรูปการปกครองแผ่นดินและพระราชบัญญัติซึ่งแก้ไขเพิ่มเติมประกาศหรือคำสั่งดังกล่าวรวม ๑๗ ฉบับ ที่ให้ศาลพลเรือนทำหน้าที่เป็นศาลทหารในเวลาไม่ปกติและที่ให้ศาลทหารพิจารณาคดีซึ่งเกี่ยวกับความผิดอันเป็นคอมมิวนิสต์ จึงจำเป็นต้องตราพระราชบัญญัตินี้สุกัญญา/ผู้จัดทำ๒๘ ธันวาคม ๒๕๕๓[๑] ราชกิจจานุเบกษาเล่ม ๑๑๓/ตอนที่ ๒๗ ก/หน้า ๑/๑๑ กรกฎาคม ๒๕๓๙